Εμμανουήλ Χ. Ζυμβρακάκης

Ο αντιστράτηγος Εμμανουήλ Χ. Ζυμβρακάκης (22 Δεκεμβρίου 1859 - 9 Νοεμβρίου 1927) ήταν Έλληνας στρατιωτικός που συμμετείχε και σε μια σειρά στρατιωτικών κινημάτων.

Βιογραφία 

Γιος του Χαράλαμπου Ζυμβρακάκη γεννήθηκε στο Ναύπλιο το 1859, με καταγωγή από την Κρήτη,  από όπου είχαν έρθει οι γονείς του ως πρόσφυγες στην ελέυθερη Ελλάδα. Εισήλθε στη Σχολή Ευελπίδων απ΄ την οποία και εξήλθε ανθυπολοχαγός πυροβολικού στις 2 Νοεμβρίου 1881 όπου και συνέχισε στρατιωτικές σπουδές στην Ορλεάνη. Μετείχε στη Κρητική επανάσταση του 1897 ως αρχηγός της φοιτητικής φάλαγγας. Το 1909 συμμετείχε στο στρατιωτικό Κίνημα στο Γουδί και ήταν αυτός που πρότεινε να έρθει ο Ελευθέριος Βενιζέλος στην Αθήνα. Στη συνέχεια διετέλεσε υπασπιστής του Βασιλέως Γεωργίου Α' και μέραρχος της Μεραρχίας Θεσσαλονίκης. Στις 8 Δεκεμβρίου 1914 προάχθηκε στο βαθμό του υποστράτηγου.

Συνδεόμενος με στενή φιλία με τον  Ε. Βενιζέλο στις στρατιωτικές επιχειρήσεις 1917 - 1920 μετείχε ως αρχηγός του στρατού Εθνικής Άμυνας και πρωτοστάτησε στην έκρηξη του κινήματος της Θεσσαλονίκης το 1916. Πέθανε στην Αθήνα το 1927.

Παραπομπές 

Έλληνες κινηματίες
Έλληνες αξιωματικοί του πυροβολικού
Λήμματα που χρειάζονται παραπομπές
Λήμματα που χρειάζονται παραπομπές από 01/2010
Οικογένεια Ζυμβρακάκη
Βενιζελισμός